Fl-20 ta' Marzu 2018, il-Kunsill adotta deċiżjoni li tikkonkludi ftehim mal-Istati Uniti dwar l- assigurazzjoni u r-riassigurazzjoni Il-ftehim jipprovdi ċertezza legali lill-assiguraturi u r-riassiguraturi tal-UE u tal-Istati Uniti fl-applikazzjoni tal-oqfsa regolatorji. Ser jippermetti titjib fil- protezzjoni għad-detenturi ta' polza u konsumaturi oħra permezz ta' kooperazzjoni bejn is-superviżuri u skambju ta' informazzjoni. It-test ġie nnegozjat mill-Kummissjoni abbażi ta' mandat approvat mill-Kunsill f'April 2015. Jinkludi dispożizzjonijiet dwar ir-riassigurazzjoni, is-superviżjoni tal-grupp u l-iskambju ta' informazzjoni. Kumitat konġunt ser jissorvelja l-implimentazzjoni tiegħu. Id-deċiżjoni ġiet adottata f'laqgħa tal-Kunsill Affarijiet Ġenerali, mingħajr diskussjoni. Uħud mid-dispożizzjonijiet tal-ftehim ġew applikati proviżorjament wara li ġie ffirmat f'Settembru 2017. Deċiżjoni tal-Kunsill dwar il-konklużjoni tal-ftehim bejn l-UE u l-Istati Uniti dwar l-assigurazzjoni Ftehim bejn l-UE u l-Istati Uniti dwar l-assigurazzjoni u r-riassigurazzjoni Ara l-paġna tal-laqgħa